424.26 REGOLAMENTI DWAR IL-PROTEZZJONI TA’ ĦADDIEMA FL-INDUSTRIJI TA’ L-ESTRAZZJONI TAL-MINERALI PERMEZZ TA’ DRILJARU TA’ ĦADDIEMA FL-INDUSTRIJI TA’ L-ESTRAZZJONI TAL-MINERALI FUQ U TAĦT L-ART L-AVVIŻ LEGALI 379 ta’ l-2003. L-AVVIŻ LEGALI 379 ta’ l-2003. 1. Titolu, bidu fis-seħħ u skop. (1) It-titolu ta’ dawn ir-regolamenti hu Regolamenti dwar il-Protezzjoni ta’ Ħaddiema fl-Industriji ta’ l-Estrazzjoni tal-Minerali permezz ta’ Driljar u ta’ Ħaddiema fl-Industriji ta’ l-Estrazzjoni tal-Minerali Fuq u Taħt l-Art. (2) Dawn ir-regolamenti, flimkien ma’ l-Annessi tagħhom għandhom jidħlu fis-seħħ: (a) meta jiġu pubblikati għal kull post tax-xogħol li jintuża għall-ewwel darba wara l-bidu fis-seħħ tagħhom, u (b) għal postijiet tax-xogħol li diġà jkunu qed jintużaw qabel il-pubblikazzjoni ta’ dawn ir-regolamenti, fl-1 ta’ Mejju, 2004. (3) Min iħaddem għandu jiżgura li kull tibdil, estensjoni u, jew konverżjoni li ssir wara l-bidu fis-seħħ ta’ dawn ir-regolamenti tkun tħares ir-rekwiżiti stipulati fl-Annessi. Tifsiriet. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar l-Awtorità dwar is-Saħħa u s-Sigurtà fuq il-Post tax-Xogħol; Kap. 424. Kap. 424. " Awtorità " tfisser l-Awtorità dwar is-Saħħa u s-Sigurtà fuq il-Post tax-Xogħol imwaqqfa permezz ta’ l-artikolu 8 ta’ l-Att; " detonatur " tfisser apparat li jibda’ process f’esplożiv li jkollu fih ammont ta’ esplożiv qawwi li jiġi mibdi permezz ta’ fjamma, xrara, nar, kurrent elettriku jew shocktube; " Disposizzjonijiet Ġenerali " tfisser ir-Regolamenti dwar Disposizzjonijiet Ġenerali għas-Saħħa u s-Sigurtà fuq Positjiet tax-Xogħol; L.S.424.18 "esplożiv" għandha l-istess tifsira bħal dik mogħtja lilha fl-Ordinanza dwar l-Esplożivi; Kap. 33. Kap. 33. " industriji ta’ estrazzjoni tal-minerali permezz ta’ ddriljar" tfisser kull industrijali tagħmel estrazzjoni, fis-sens strett tal-frażi, ta’ minerali permezz ta’ ddriljar bil-boreholes, tiftix bl-iskop ta’ din l-estrazzjoni jew preparazzjoni ta’ materjali estratti għall-bejgħ, fl-aħħar każ esklużi l-attivitajiet ta’ pproċessar ta’ materjal estratt; " industriji ta’ l-estrazzjoni tal-minerali fuq u taħt l-art " tfisser kull industrija li twettaq estrazzjoni fuq jew taħt l-art, fis-sens strett tal-kelma, ta’ minerali, tiftix bi skop ta’ din l-estrazzjoni jew preparazzjoni ta’ materjal estratt għall-bejgħ, fl-aħħar każ dan ma jinkludix l-attivitajiet ta’ pproċessar tal-materjal estratt u f’kull każ l-industriji ta’ estrazzjoni tal-minerali permezz ta’ ddriljar huma esklużi; "shotfirer" tfisser persuna maħtura b’mod konformi mar-regolament 4(3)(a)(ii), l-Anness IV, li jkun responsabbli għall-operazzjonijiet ta’ shotfiring tfisser persuna maħtura b’mod konformi mar-regolament 4(3)(a; "post ta’ tħaffir " tfisser kull post f’barrieri fejn jiġu jew fejn ġew estratti minerali u tinkludi l-art, l-uċuh jew ġnub tal-barriera u kull inklina oħra; "misfiring" tfisser, filwaqt li tkun qed issir esplożjoni, meta ttestjar qabel l-esplożjoni juri kontinwità miksura li ma tistax titranġa jew meta esplożjoni jew xi biċċa minn esplożjoni ma sseħħx wara tentattiv biex issir l-esplożjoni; " rappreżentant għas-saħħa u s-sigurtà tal-ħaddiem "u""rappreżentant " ifissru r-rappreżentant għas-saħħa u s-sigurtà tal-ħaddiema maħtur permezz ta’ l-artikolu 6(4) ta’ l-Att; " xogħol fil-barrieri " għandha l-istess tifsira mogħtija f’dawn ir-regolamenti lill-industriji ta’ estrazzjoni tal-minerali fuq u taħt l-art u teskudi kull xogħol imwettaq fuq toroq pubbliċi u kull tħaffir bl-iskop jew jew li għandu x’jaqsam ma’ l-estrazzjoni ta’ dawn il-minerali fejn l-iskop esklużiv ta’ dik l-estrazzjoni hu sa biex il-minerali estratti b’dan il-mod ikunu jistgħu jintużaw għall-iskop tat-twettiq ta’ xi xogħol ta’ bini, inġinerija ċivili jew kostruzzjoni ta’ inġinerija fil-post fejn saret l-estrazzjoni. 3. Applikabbilità ta’ l-Annessi. L-obbligi stipulati fl-Annessi ma’ dawn ir-regolamenti japplikaw kull meta l-karatteristiċi tal-post tax-xogħol, l-attività, iċ-ċirkostanzi jew riskju speċifiku jkunu jeħtieġu hekku jkunu mingħajr preġudizzju għall-applikazzjoni ġenerali tad-disposizzjonijiet ta’ l-Att jew tad-Disposizzjonijiet Ġenerali. 4. Obbligi ġenerali. Fit-twettiq tal-prinċipji stipulati taħt l-artikolu 6 ta’ l-Att u taħt ir-regolament 4 tad-Disposizzjonijiet Ġenerali, għandu jkun d-dmir ta’ min iħaddem li jieħu l-miżuri meħtieġa sabiex jiżgura li: (a) il-postijiet tax-xogħol ikunu mfassla, fabbrikati, armati, kummissjonati, operati u mantenuti b’tali mod li l-ħaddiema jkunu jistgħu jwettqu x-xogħol mogħti lilhom mingħajr ebda periklu għas-saħħa u s-sigurtà tagħhom u, jew għas-saħħa u s-sigurtà ta’ xi ħaddiema oħrajn; (b) l-operazzjoni tal-postijiet tax-xogħol meta jkun hemm ħaddiema sseħħ taħt is-superviżjoni ta’ persuna inkarigata; (ċ) xogħol li jinvolvi risku speċjali jingħata biss lil ħaddiema kompetenti u jitwettaq skond l-istruzzjonijiet mogħtija minn min iħaddem; (d) l-informazzjoni, l-istruzzjoni, it-taħriġ u s-superviżjoni kollha tingħata b’tali mod li tinftiehem mill-ħaddiema involuti kollha; (e) jingħataw il-faċilitajiet meħtieġa ta’ l-ewwel għajnuna; (f) isiru eżerċizzji tas-sigurtà b’intervalli regolari. 5. Dokumenti tas-saħħa u s-sigurtà. (1) Min iħaddem għandu jipprepara u jżomm aġġornat dokument tas-saħħa u s-sigurtà. (2) Għandu jitlesta qabel il-bidu tax-xogħol u jiġi rivedut jekk il-postijiet tax-xogħol isirilhom xi tibdil, estensjonijiet jew konverżjonijiet kbar. (3) Fih għandu jkun hemm: (a) stima tar-riskji għas-saħħa u s-sigurtà tal-ħaddiema fuq il-post tax-xogħol; (b) deskrizzjoni tal-miżuri protettivi li jkunu ttieħdu; (ċ) dikjarazzjonijiet lid-disinn, l-użu u l-manutenzjoni tal-post tax-xogħol u tat-tagħmir huma mingħajr riskju; (d) rapporti dwar l-aċċidenti li jiġru lill-ħaddiema fuq il-post tax-xogħol; (e) kull informazzjoni maħruġa minn miżuri protettivi u preventivi u, jew mill-Awtorità; (f) kull informazzjoni meħtieġa minn xi disposizzjoni ta’ dawn ir-regolamenti; (g) dettalji dwar l-istruttura ta’ ġestjoni u ta’ l-awtorità u d-dmirijiet ta’ kull persuna fl-istruttura ta’ ġestjoni; (h) dettalji dwar is-sistema ta’ permessi għax-xogħol speċifikata fir-regolament 7, Anness 1. (4) Id-dokument tas-saħħa u s-sigurtà għandu jkun disponibbli għar-rappreżentant għas-saħħa u s-sigurtà tal-ħaddiema msemmi fl-artikolu 6(4) ta’ l-Att jew għal kull persuna oħra b’funzjonijiet speċifiċi fil-protezzjoni tas-saħħa u s-sigurtà tal-ħaddiema. 6. Ħaddiema minn diversi kumpanniji. (1) Meta jkun hemm ħaddiema minn diversi kumpanniji jew impriżi fl-istess post tax-xogħol, kull min iħaddem għandu jkun responsabbli għall-affarjiet kollha taħt il-kontroll tiegħu. (2) Dik il-persuna litħaddem li tkun responabbli għall-post tax-xogħol għandha tikkordina l-implimentazzjoni tal-miżuri kollha tas-saħħa u s-sigurtà tal-ħaddiema u għandha tiddikjara, fid-dokument tas-saħħa u s-sigurtà, l-iskop ta’ dik il-kordinazzjoni u l-miżuri u l-proċeduri għall-implimentazzjoni tagħha. (3) Il-kordinazzjoni ma għandhiex tolqot ir-responsabbiltajiet stipulati fl-Att għal kull persuna litħaddem. 7. Protezzjoni minn esplożjonijiet, nirien, eċċ. Min iħaddem għandu jieħu miżuri u prewkawzjonijiet adatti skond ix-xorta ta’ l-operazzjoni involuta sabiex jevita, u jipprevjeni lissir esplożjoni u, jew li jkun hemm xi atmosferi li huma ta’ periklu għas-saħħa. 8. Faċilitajiet ta’ ħrib u salvataġġ. Min iħaddem għandu jkollu u jżomm miżuri xierqa ta’ ħrib u salvataġġ sabiex il-ħaddiema jkollhom opportunitajiet xierqa li jħallu l-post tax-xogħol malajru mingħajr riskju fl-każ ta’ periklu. 9. Sistemi ta’ twissija u allarm. Min iħaddem għandu jieħu l-miżuri meħtieġa sabiex ikunu jistgħu jsiru minnufih l-operazzjonijiet meħtieġa ta’ twissija jekk ikun hemm bżonn. 10. Informazzjoni għall-ħaddiema. (1) Mingħajr preġudizzju għall-artikolu 6(3) tal-Att, miniħaddem għandu jinforma lir-rappreżentant u lill-ħaddiema bil-miżuri kollha li jridu jittieħdu dwar is-saħħa u s-sigurtà fil-post tax-xogħol, u partikolarment dwar dawk li jirrigwardaw l-implimentazzjoni tar-regolamenti 5 sa 11. (2) L-informazzjoni għandha tkun tali li tinftiehem mill-ħaddiema kollha involuti. 11. Eżamijiet mediċi. (1) Kull ħaddiem għandu jagħmel eżami mediku qabel ma jingħata x idmir kopert minn dawn ir-regolamenti u dan l-eżami għandu jitħallas għalih minn min iħaddem. (2) Wara, l-eżamijiet mediċi għandhom isiru b’intervalli regolari. 12. Rappreżentant tal-ħaddiema għas-saħħa u s-sigurtà. (1) Ir-rappreżentant tal-ħaddiema għas-saħħa u s-sigurtà għandu jiġi kkonsultat b’mod konformi ma’ l-artikolu 6(4) ta’ l-Att umar-regolament 13 tad-Disposizzjonijiet Ġenerali. (2) Ir-rappreżentant għandu d-dritt jitlob lil min iħaddem sabiex jieħu miżuri xierqa, u d-dritt li jagħtih proposti għal dak l-iskop, sabiex jitnaqqsu l-perikli għall-ħaddiema u, jew jitneħħew is-sorsi ta’ periklu. (3) Ir-rappreżentant ma għandux ikun żvantaġġat minħabba fl-attivitajiet tiegħu. 13. Estrazzjoni tal-minerali bil-gangmu. Dawn ir-regolamenti ma għandhomx japplikaw għall-estrazzjoni tal-minerali bil-gangmu sakemm tiġi żgurata l-protezzjoni tal-ħaddiema involuti, skond il-prinċipji ġenerali tas-saħħa u s-sigurtà tal-ħaddiema speċifikati f’dawn ir-regolamenti, filwaqt li jitqiesu r-riskji speċifiċi involuti fl-estrazzjoni tal-minerali bil-gangmu.